SGP สลด! รายได้ขายก๊าซ LPG ลดลงฉุด Q3/59 พลิกขาดทุน 74.84 ลบ.
SGP สลด! รายได้ขายก๊าซ LPG ลดลงฉุด Q3/59 พลิกขาดทุน 74.84 ลบ. จากปีก่อนมีกำไร 30.62 ลบ. ขณะที่ช่วง 9 เดือนแรกมีกำไร 219.81 ลบ. ลดลง 49% จากปีก่อนกำไร 433.97 ลบ.
14 พ.ย. 2559

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 74.84 ล้านบาท หรือขาดทุนสุทธิ 0.08 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 30.62 ล้านบาท หรือมีกำไรสุทธิ 0.03 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุนเนื่องจากบริษัทและบริษัทย่อย มีรายได้จากการขาย, จากการขนส่ง, และการให้บริการ ลดลงโดยมีสาเหตุหลักมาจากรายได้ที่ลดลงจากธุรกิจจำหน่ายก๊าซ LPG ทั้งในประเทศและต่างประเทศ
อย่างไรก็ตามผลการดำเนินงานช่วง 9 เดือนแรกมีกำไรสุทธิ 219.81 ล้านบาท หรือ 0.24 บาทต่อหุ้น ลดลง 49% จากช่วงเดียวกันของปีก่อนที่มีกำไรสุทธิ 433.97 ล้านบาท หรือ 0.47 บาทต่อหุ้น